Δυστυχώς, υπάρχουν διάχυτες απόψεις οι οποίες παραπληροφορούν ως προς το συγκεκριμένο ερώτημα. Υπάρχει μία ομάδα ανθρώπων οι οποίοι σκέφτονται ότι τώρα που κατάφερα να λύσω το πρόβλημά μου μπορώ άφοβα να τρώω ότι θέλω χωρίς να βάζω επιπρόσθετα κιλά.Η άποψη αυτή είναι εφάμιλλη της άποψης ότι από τη στιγμή που θα αφαιρεθεί λίπος από μία περιοχή του σώματος τότε αυτό θα ξαναδημιουργηθεί κάπου αλλού. Τέτοιες απόψεις φυσικά δεν μπορούν να βρουν πεδίο αληθοφάνειας αλλά πρόκειται για ψευδαισθήσεις οι οποίες καλλιεργούνται από άτομα τα οποία θεωρούν ότι μετά τη λιποαναρρόφηση μπορούν πλέον να τρώνε οτιδήποτε θέλουν χωρίς κανένα πρόβλημα. Φυσικά και οι λιποαποθήκες στο σημείο της λιποαναρρόφησης έχουν μειωθεί, ωστόσο, θα αποθηκεύσουν ξανά λίπος όχι όμως τόσο, όσο είχαν τη δυνατότητα να αποθηκεύσουν πριν. Έτσι το υπόλοιπο λίπος θα αποθηκευτεί στις υπόλοιπες περιοχές του σώματος. Η αποθήκευση αυτή θα είναι ομοιόμορφη κι επομένως δεν θα δημιουργηθεί σε κάποιο άλλο σημείο τοπικό πάχος.